मुंबईः भारतीय प्रतिभूति एवं विनिमय बोर्ड (सेबी) ने मंगलवार को आगाह किया कि गड़बड़ी करने वालों को शेयर बाजार में आ रहे उतार-चढ़ाव का फायदा नहीं उठाने दिया जाएगा। घरेलू और वैश्विक कारकों से शेयर बाजार के निवेशकों की धारणा प्रभावित हुई है। पिछले दो दिन में सेंसेक्स करीब 500 अंक टूटा है। अमेरिका और चीन के बीच व्यापार युद्ध बढऩे की आशंका से जहां वैश्विक बाजार टूटे हैं, वहीं रुपये में जोरदार गिरावट से घरेलू बाजार भी नीचे आए हैं।